Ameriikkalainen Boltzius
Nykyisyyden humpuugikuningas uskonnollisella alalla on kieltämättä kuuluisa John Alexander Dowie Chicagossa, ameriikkalainen Boltzius, joka on niin taitava, että hän kahdeksan vuoden kuluessa on koonnut itselleen 3 milj. dollarin omaisuuden.

Väittäen voivansa parantaa kaikki taudit, on hän pettänyt sadottain kotimaalaisiansa, Hänen ”uskonnollisista” näyttelyistä voi saada käsityksen seuraavasta puheesta, jonka hän näinä päivinä piti Auditorium-teaatterissa Chicagossa 5,000:teen nousevalle kuulijakunnalle.

”Minä”, sanoi Dowie, ”olen profeetta Elias, joka esiintyi ensin itse Eliaksena sitte Johannes Kastajana ja joka nyt tulee minussa, mutta minä olen profeettaa, saarnaaja ja ihmisten herra. Katsokaa minua! Minä sanon niin pelotta. Käyttäkää sitä hyväksenne. Te lurjukset papin vaatteissa! Minun esiintymiseni maailmassa ovat ennustaneet Malakias, Jumala itse poikansa Jeesuksen kautta. Pietari ja 3,000 vuotta sitte Mooses. Kaikki, jotka luulevat, että minä olen se, jonka sanon olevani, nouskoot seisomaan!”

5,000 kuulijasta nousi ylös 3,000, ulvoen, huutaen hulluina uskonnollisesta innosta ja kiirehti uhraamaan rahansa ”profeetan” kassa-arkkuun.

Lähde: Työmies 2.8.1901.

Anonyymi
Työmies
1901